ตรวจพบsleผลบวก ประมาณ10วัน ไม่ได้ทานยาอะไร-วันนี้ปัสสาวะเป็นสีใส ครั้งที่1)พบเยื่อขาวๆ ร่วมกับมีตกขาว ครั้งที่2)ทดลองปัสสาวะใส่แก้วพลาสติก พบผงขาวๆเล็ก ในน้ำปัสสาวะ มองด้วยตาเปล่าไม่ค่อยเห็น แต่ทดลองส่องไฟในแก้วพลาสติกจะเห็นชัด- มีอาการกลั้นฉี่ไม่ค่อยได้ ก่อนเข้าห้องน้ำก็ ฉี่จะเล็ดออกถึงที่ เป็นประมาณ 1 เดือน ไม่แสบ ไม่ปวดอะไรรูปภาพ
สวัสดีค่ะ อาการปัสสาวะเป็นสีใสๆมีเยื่อขาวเป็นผงเล็กๆร่วมด้วยดังกล่าวมานั้น อาจจะยังบอกไม่ได้ชัดเจนว่ามีความผิดปกติอะไรในปัสสาวะ คืออาจจะต้องนำปัสสาวะไปตรวจเพิ่มเติมทางห้องปฏิบัติการเพื่อดูว่ามีโปรตีนรั่วออกมาในปัสสาวะ (ซึ่งอาจเจอได้ในผู้ป่วย SLE ที่มีการทำงานของไตบกพร่อง) มีน้ำตาลในปัสสาวะ หรือมีการติดเชื้อใดๆในปัสสาวะร่วมด้วยหรือไม่อาการกลั้นปัสสาวะไม่ค่อยได้ ปัสสาวะเล็ดนั้น อาจจะเป็นอาการของกระเพาะปัสสาวะอักเสบ นิ่วในทางเดินปัสสาวะ หรือการมีกระบังลมหย่อนในเพศหญิงได้ แนะนำการไปพบแพทย์เพื่อตรวจร่างกายและตรวจปัสสาวะเพิ่มเติมในเบื้องต้นดื่มน้ำเปล่าสะอาดมากๆ ไม่กลั้นปัสสาวะ และควรกลับไปพบแพทย์เพื่อตรวจติดตามอาการเรื่องของ SLE ตามนัด